open-index/open-wikipedia-markdown huggingface dataset:
Θησαυρός των Μεγαρέων

Ο **Θησαυρός των Μεγαρέων** βρίσκεται στο τέμενος του Απόλλωνα στους Δελφούς, βορείως του Θησαυρού των Σιφνίων κατά μήκος της Ιεράς Οδού. Στην πρόσοψή του έχουν αναγραφεί 26 επιγραφές που αναφέρονται στους Μεγαρείς, γεγονός που οδήγησε και στην ταύτιση του μνημείου. 

## Περιγραφή

Στον αρχαιολογικό χώρο των Δελφών, στο τέμενος του Απόλλωνα, κατά μήκος της Ιεράς Οδού και βορείως του Θησαυρού των Σιφνίων σώζονται αρχιτεκτονικά κατάλοιπα οικοδομήματος που έχει ταυτιστεί με τον Θησαυρό των Μεγαρέων, λόγω των επιγραφών που κάλυπταν την πρόσοψή του από τις οποίες οι 26 αναφέρονταν στους Μεγαρείς. Το κτίριο αποτελείται στην ουσία από δύο τμήματα. Η πρώτη φάση του κτιρίου χρονολογείται στα τέλη του 6ου ή στις αρχές του 5ου αιώνα π.Χ. Επρόκειτο για κτίριο δωρικού ρυθμού κατασκευασμένο από πωρόλιθο, ενδεχομένως δίστυλο εν παραστάσι.Το κτίριο είχε πρόδομο βάθους 2 μ. και σηκό βάθους 5 μ. περίπου. Από το κτίριο αυτό διατηρήθηκαν τμήματα της θεμελίωσης αλλά σε μεταγενέστερη φάση, πιθανότατα στον 5ο ή στις αρχές του 4ου αιώνα π.Χ., οικοδομήθηκε και δεύτερο κτίριο, τραπεζοειδούς κάτοψης.
 
Η πρόσοψή του ήταν κατασκευασμένη από σκούρο ασβεστόλιθο, όπου χαράχτηκαν επιγραφές, τιμητικές ως επί το πλείστον, εκ των οποίων οι περισσότερες αναφέρονται στην πόλη και τους πολίτες των Μεγάρων. Το 1975-76 με χορηγία και μέριμνα του Δήμου Μεγάρων ο Τοίχος των Μεγαρέων και τμήμα του κτιρίου αποκαταστάθηκε. 

## Δείτε επίσης
* Θησαυρός των Αθηναίων
* Θησαυρός των Ακανθίων
* Θησαυρός των Βοιωτών
* Θησαυρός των Θηβαίων
* Θησαυρός των Κνιδίων
* Θησαυρός των Κυρηναίων
* Θησαυρός των Μασσαλιωτών
* Θησαυρός των Σικυωνίων
* Θησαυρός των Σιφνίων

## Παραπομπές


Κατηγορία:Δελφοί
Κατηγορία:Αρχαιολογικά ευρήματα στη Φωκίδα
Θησαυροί Δελφών
Κατηγορία:Αρχαιολογικό Μουσείο Δελφών
Επιχείρηση Αστικών Συγκοινωνιών

Η **Επιχείρηση Αστικών Συγκοινωνιών**(γνωστή με το ακρωνύμιο **ΕΑΣ**) ήταν ο κρατικός φορέας λεωφορείων της Αθήνας και του Πειραιά απ' τις 14 Αυγούστου 1977 μέχρι τις 27 Ιουλίου 1992. 

Πριν τον Αύγουστο του 1977 τα λεωφορεία της Αθήνας και του Πειραιά ήταν ιδιωτικά, δηλαδή τα είχαν διάφοροι λεωφορειούχοι και οι φορείς στους οποίους ανήκαν ήταν το **Ενοποιημένο Κοινό Ταμείο Εισπράξεων Λεωφορείων (ΕΚΤΕΛ)** και η Κρατική εταιρεία **Αστικές Συγκοινωνίες Περιοχής Αθηνών (ΑΣΠΑ)**. 

Τον Αύγουστο του 1977 η Κυβέρνηση Κωνσταντίνου Καραμανλή αποφάσισε να τα κάνει κρατικά εξ ολοκλήρου. Έτσι έδωσε εντολή να αφαιρεθούν οι άδειες από τους λεωφορειούχους και να ιδρυθεί στη θέση του ΕΚΤΕΛ και της ΑΣΠΑ η ΕΑΣ. Το Μάρτιο του 1981 καθιερώθηκε η νέα αρίθμηση των λεωφορείων και χωρίστηκαν σε εννέα τομείς. Αποφασίστηκε πως οι αριθμοί των λεωφορείων θα ήταν τριψήφιοι και το πρώτο ψηφίο θα σήμαινε τον τομέα στον οποίο ανήκε ο δήμος ή η κοινότητα όπου βρισκόταν το τέρμα της διαδρομής και τα υπόλοιπα δύο τον αριθμό της γραμμής στο συγκεκριμένο τομέα.

Η ΕΑΣ διατηρήθηκε μέχρι τις 27 Ιουλίου 1992 και καταργήθηκε με απόφαση της Κυβέρνησης Κωνσταντίνου Μητσοτάκη.

## Πηγές
* Ιστορία - ΟΑΣΑ 
* Αστικές Συγκοινωνίες - YME.gr

Κατηγορία:Μεταφορές στην Αθήνα
Νότης Μαριάς

Ο **Νότης (Επαμεινώνδας) Μαριάς** είναι Έλληνας πρώην Ευρωβουλευτής και Πρόεδρος του κόμματος Ελλάδα, ο άλλος δρόμος, συνεργαζόμενος με το Κομμουνιστικό Κόμμα Ελλάδας  από το 2023. Επίσης, είναι πρώην Βουλευτής Ηρακλείου με τους Ανεξάρτητους Έλληνες και πρώην Κοινοβουλευτικός Εκπρόσωπος της Κοινοβουλευτικής Ομάδας των ΑΝΕΛ.

## Βιογραφικό
Γεννήθηκε στις 5 Απριλίου του 1957 στη Θεσσαλονίκη και είναι απόφοιτος της Νομικής Σχολής του Πανεπιστημίου Αθηνών. Έχει επίσης λάβει μεταπτυχιακό από την Σχολή Οικονομικών του Λονδίνου (London School of Economics). Την περίοδο 1976-78 ήταν μέλος του Κεντρικού Συμβουλίου της Εθνικής Φοιτητικής Ένωσης Ελλάδος.

Σήμερα διδάσκει στο Πανεπιστήμιο Κρήτης ως καθηγητής Θεσμών της Ευρωπαϊκής Ένωσης στο Τμήμα Οικονομικών Επιστημών και ως διδάκτορας Πολιτικών και Κοινωνικών Επιστημών στο Πάντειο Πανεπιστήμιο. Ασκεί επίσης το επάγγελμα της δικηγορίας, στον Άρειο Πάγο.

Είναι παντρεμένος με την Κατερίνα Πολυχρονάκη και έχει δύο γιους.

## Πολιτική σταδιοδρομία
Στα πρώτα χρόνια της σταδιοδρομίας του επρόσκειτο ιδεολογικά στο ΠΑΣΟΚ. Το 2011 αναμείχθηκε στην πολιτική, παίρνοντας θέση κατά των μνημονίων, ενώ έχει συντάξει πολλά άρθρα κατά αυτών. Είναι επίσης συγγραφέας και εκδότης του βιβλίου *«Το μνημόνιο της χρεοκοπίας και ο άλλος δρόμος»*. Παρέστη ως δικηγόρος ενώπιον του Συμβουλίου της Επικρατείας εκπροσωπώντας την εκδίκαση της αιτήσεως ακυρώσεως κατά του Μνημονίου, την οποία άσκησε έχοντας στο πλευρό του, πολλούς πολίτες και φορείς, καθώς και τη βοήθεια τους.

Τον Ιούλιο του 2011, ιδρύει μαζί με αρκετούς πολίτες την *Πρωτοβουλία Αυτοοργάνωσης Πολιτών Ενάντια στο Μνημόνιο*, ενώ τον Μάρτιο του 2012, το μετέτρεψε σε πολιτική κίνηση με το όνομα *[[Αντιμνημονιακοί Πολίτες]]*.

Στις βουλευτικές εκλογές του Μαΐου και του Ιουνίου του 2012, συνεργάστηκε με τους ΑΝΕΛ και κατάφερε να εκλεγεί Βουλευτής Ηρακλείου. Την περίοδο 19 Μαΐου 2012-2 Μαΐου 2014 ορίστηκε Κοινοβουλευτικός Εκπρόσωπος της ΚΟ των Ανεξαρτήτων Ελλήνων, διαδεχόμενος τον Τέρενς Κουίκ. Παραιτήθηκε στις 6 Μαΐου του 2014, για να θέσει υποψηφιότητα στις Ευρωεκλογές της 25ης Μαΐου 2014. Ήταν ο μοναδικός που εκλέχτηκε με τους ΑΝΕΛ, αλλά αργότερα ανεξαρτητοποιήθηκε, παραμένοντας ανεξάρτητος Ευρωβουλευτής. Στις Ευρωεκλογές του 2019, κατέβηκε υποψήφιος με το δικό του κόμμα, *[[Ελλάδα, ο άλλος δρόμος|Ελλάδα ο άλλος δρόμος]]*, αλλά απέτυχε να ξαναεκλεγεί Ευρωβουλευτής. Το 2023 ανέστειλε την λειτουργία του κόμματος του ενώ λίγο καιρό μετά προσχώρησε στο Κομμουνιστικό Κόμμα Ελλάδας.

## Παραπομπές


Κατηγορία:Έλληνες αρχηγοί κομμάτων
Κατηγορία:Βουλευτές Ηρακλείου
Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Ευρωβουλευτές εκλεγμένοι με τους Ανεξάρτητους Έλληνες
Κατηγορία:Ανεξάρτητοι Ευρωβουλευτές
Κατηγορία:Καθηγητές Πανεπιστημίου Κρήτης
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Ευρωβουλευτές της Ελλάδας εκλεγμένοι την περίοδο 2014-2019
Κατάλογος χωρών κατά αριθμό χρηστών διαδικτύου

Αυτός είναι ένας ταξινομούμενος **κατάλογος χωρών με βάση τον αριθμό των χρηστών του [[διαδίκτυο|Διαδικτύου]]** από το 2024.  Χρήστες διαδικτύου είναι άτομα που χρησιμοποιούν το Διαδίκτυο τους τελευταίους 12 μήνες από οποιαδήποτε συσκευή, συμπεριλαμβανομένων των κινητών τηλεφώνων. Το ποσοστό είναι το ποσοστό του πληθυσμού μιας χώρας που είναι χρήστες του διαδικτύου. Οι εκτιμήσεις προέρχονται είτε από έρευνες σε νοικοκυριά ή από τα στοιχεία εγγραφής στο διαδίκτυο.

Όλα τα κράτη μέλη των Ηνωμένων Εθνών περιλαμβάνονται, εκτός από τη Βόρεια Κορέα, όπου ο αριθμός χρηστών διαδικτύου εκτιμάται σε μερικές χιλιάδες.

## Πίνακας
Ο πίνακας περιέχει τα ακόλουθα:

* το ποσοστό πληθυσμού που χρησιμοποιεί το διαδίκτυο· δεδομένα από την Παγκόσμια Τράπεζα,
* το ποσοστό πληθυσμού που χρησιμοποιεί το διαδίκτυο· δεδομένα από τη Διεθνή Ένωση Τηλεπικοινωνιών, και
* τον εκτιμώμενο αριθμό χρηστών του Διαδικτύου· δεδομένα από τη CIA.

  

## Σημειώσεις



## Παραπομπές

Κατηγορία:Κατάλογοι που αφορούν το Διαδίκτυο
Κατηγορία:Κατάλογοι χωρών
Διονύσιος Βούλτζος

Ο **Διονύσιος Βούλτσος** (και **Βούλτζος**, 1885 - 19 Ιανουαρίου 1947) ήταν Έλληνας στρατιωτικός και πολιτικός.

## Βιογραφικά στοιχεία
Ήταν γιος του Κωνσταντίνου Βούλτζου και καταγόταν από παλιά οικογένεια της Ζακύνθου Υπήρξε βουλευτής Ζακύνθου.
Σταδιοδρόμησε ως αντιστράτηγος του Πυροβολικού.

Εξελέγη βουλευτής το 1926 και επανεξελέγη το 1932 και το 1933 με το Λαϊκό Κόμμα.. Για τελευταία φορά εξελέγη βουλευτής με το Λαϊκό Κόμμα το 1946 όμως δεν πρόλαβε να ολοκληρώσει τη θητεία του, καθώς πέθανε στις αρχές του 1947.

Στην κυβέρνηση Τσαλδάρη έγινε υφυπουργός Γενικός Διοικητής Κρήτης, θέση στην οποία υπηρέτησε από τις 8 Μαΐου 1946 ως τις 2 Οκτωβρίου 1946.

Αντικαταστάτης του Βούλτζου εξελέγη ο Βασίλειος Παπαρρηγόπουλος.

## Αναφορές


Κατηγορία:Βουλευτές Ζακύνθου
Κατηγορία:Έλληνες υφυπουργοί Γενικοί Διοικητές Κρήτης
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες αξιωματικοί του πυροβολικού
Γιάννης Βουρνάς

Ο **Γιάννης Βουρνάς** ήταν Έλληνας αντιστασιακός και πολιτικός.

## Βιογραφία
Εργάστηκε ως δικηγόρος. Ανέπτυξε αντιστασιακή δράση ως στέλεχος του Αγροτικού Κόμματος της Ελλάδας και ήταν γνωστός με το ψευδώνυμο "Φωτεινός".

Το 1944 εξελέγη αντιπρόσωπος (Μεσσήνης) στο Εθνικό Συμβούλιο των Κορυσχάδων στην ΠΕΕΑ. Κατηγορήθηκε μαζί με άλλους για στάση και φυλακίστηκε στη Μυτιλήνη. Πήρε μέρος στον εμφύλιο και μετά την ήττα έφυγε για τη Σοβιετική Ένωση. Στην κυβέρνηση του Παρτσαλίδη ήταν υπουργός Συγκοινωνιών από τις 31 Ιανουαρίου ως τις 29 Αυγούστου 1949. Έπειτα επαναπατρίστηκε.

## Παραπομπές


Κατηγορία:Έλληνες αντιστασιακοί
Κατηγορία:Έλληνες υπουργοί Συγκοινωνιών
Κωνσταντίνος Βρυάκος

Ο **Κωνσταντίνος Βρυάκος** (Κέρκυρα, 1875 - Αθήνα, 1937) ήταν Έλληνας δικαστικός και πολιτικός.

## Βιογραφία
Σπούδασε νομικά και εισήλθε στον δικαστικό κλάδο, διακρινόμενος ως ανακριτής. Το 1916 διορίστηκε εισαγγελέας στα μικτά δικαστήρια της Αλεξάνδρειας.

Στην κυβέρνηση Δεμερτζή διετέλεσε υπουργός Δικαιοσύνης από τις 21 Μαρτίου 1936 ως τις 11 Μαΐου του ίδιου χρόνου, οπότε και παραιτήθηκε.

## Παραπομπές


Κατηγορία:Έλληνες δικαστικοί
Κατηγορία:Έλληνες υπουργοί Δικαιοσύνης
Κατηγορία:Νομάρχες Λάρισας
Γιώργος Μπρόζος

Ο **Γιώργος Μπρόζος**, γεννημένος στην Θεσσαλονίκη στις 25 Μαΐου 1986, είναι Έλληνας διεθνής καλαθοσφαιριστής. Έχει ύψος 2,00 m και αγωνίζεται στην θέση του πάουερ φόργουορντ με την ομάδα του Αίολου Αστακού.

## Καριέρα
Ο Μπρόζος ξεκίνησε την καριέρα του από τις ακαδημίες του Άρη και αγωνίστηκε για πρώτη φορά στην ανδρική ομάδα των "κίτρινων" στην εκτός έδρας νίκη κατά του Ηρακλή με 75-77 στις 21 Δεκεμβρίου 2002. Παρέμεινε στην Θεσσαλονίκη μέχρι το 2004, όταν μετακόμισε στις Ηνωμένες Πολιτείες για να σπουδάσει στο πανεπιστήμιο Φέρμαν της Νότιας Καρολίνας. Εκεί έπαιξε σε 113 αγώνες, αν και ξεκίνησε μόνο σε 12, όλους κατά την τελευταία του χρονιά. Εκείνη την σεζόν, είχε μέσο όρο 9,5 πόντων και 4,2 ριμπάουντ, χωρίς όμως να καταφέρει να γίνει ντραφτ για το ΝΒΑ.

Το καλοκαίρι του 2008 επέστρεψε στην Ελλάδα και υπέγραψε στην ΑΕ Λάρισας, με την οποία κατατάχθηκε 14ος και τελευταίος στο πρωτάθλημα της Α1 εθνικής κατηγορίας. Συνέχισε στην ομάδα της ΜΕΝΤ και το πρωτάθλημα της Β' εθνικής, πριν μεταγραφεί στον Αρκαδικό το καλοκαίρι του 2010.

Επόμενος σταθμός της καριέρας του Μπρόζου ήταν το κολλέγιο Ανατόλια, με την ομάδα του οποίου κατέλαβε την τρίτη θέση στον πρώτο όμιλο της τρίτης εθνικής κατηγορίας. Το 2012, μεταγράφηκε στον Φίλιππο Βέροιας, βοηθώντας την ομάδα της Ημαθίας να κερδίσει την άνοδο της από την Β' εθνική στην Α2, όπου την δεύτερη του χρονιά κατέλαβε την όγδοη θέση.

Το 2014-15, φόρεσε την φανέλα του Λαυρίου, το οποίο κέρδισε την άνοδο του στην Α1, ενώ το καλοκαίρι του 2015 υπέγραψε στην ομάδα του Αίολου Αστακού. Το καλοκαίρι του 2016, ανανέωσε για έναν ακόμη χρόνο με την ομάδα της Αιτωλοακαρνανίας.

Είναι διεθνής με την εθνική Ελλάδος εφήβων, έχοντας αγωνιστεί 13 φορές με τα γαλανόλευκα. Κορυφαία του εμφάνιση στις 10 Αυγούστου του 2003, όταν για την προκριματική φάση του παγκόσμιου πρωταθλήματος εφήβων πέτυχε 25 πόντους στη νίκη της ελληνικής ομάδας κατά της αντίστοιχης ιταλικής με 105-84.

## Παραπομπές


## Εξωτερικοί σύνδεσμοι
* 
* μπροζος - BasketPlus.gr
* Γιώργος Μπρόζος | Kapasports

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΜΕΝΤ
Κατηγορία:Καλαθοσφαιριστές Λάρισας
Κατηγορία:Καλαθοσφαιριστές Λαυρίου
Κατηγορία:Καλαθοσφαιριστές Φιλίππου Βέροιας
Κατηγορία:Καλαθοσφαιριστές Αιόλου Αστακού
Κατηγορία:Καλαθοσφαιριστές Α.Σ. Καστοριάς
Κατηγορία:Καλαθοσφαιριστές Ανατόλια
Κατηγορία:Πάουερ φόργουορντ
Κροατική Δημοκρατική Ένωση

Η **Κροατική Δημοκρατική Ένωση** (κροατ. *Hrvatska demokratska zajednica*), περισσότερο γνωστή με το ακρωνύμιο **HDZ**, είναι ένα συντηρητικό πολιτικό κόμμα της Κροατίας και το κύριο κόμμα της κεντροδεξιάς στη χώρα. Είναι το ένα από τα δύο μεγάλα κόμματα της χώρας μαζί με το κεντροαριστερό Σοσιαλδημοκρατικό Κόμμα της Κροατίας, ενώ είναι, αυτή τη στιγμή, το δεύτερο μεγαλύτερο κόμμα στο Κοινοβούλιο της Κροατίας. Η Κροατική Δημοκρατική Ένωση βρέθηκε στην κυβέρνηση την περίοδο 1990-2000 και την περίοδο 2003-2011. Είναι μέλος του Ευρωπαϊκού Λαϊκού Κόμματος.
## Αποτελέσματα εκλογών
### Προεδρικές εκλογές

### Βουλευτικές εκλογές

### Ευρωεκλογές

## Δείτε επίσης

* 

## Παραπομπές


Κατηγορία:Κροατικά πολιτικά κόμματα
Κατηγορία:Συντηρητικά κόμματα
Ρομπέρτα Πινότι

Η **Ρομπέρτα Πινότι** (ιταλικά: *Roberta Pinotti* , 20 Μαΐου 1961) είναι Ιταλίδα πολιτικός. Από τις 22 Φεβρουαρίου 2014 κατέχει το αξίωμα της Υπουργού Άμυνας της Ιταλίας.

## Βιογραφία
Η Πινότι γεννήθηκε στη Γένοβα και σπούδασε ιταλική φιλολογία. Ξεκίνησε την πολιτική της καριέρα στα τέλη της δεκαετίας του 1980 ως περιφερειακή σύμβουλος του Ιταλικού Κομμουνιστικού Κόμματος. Αργότερα εντάχθηκε διαδοχικά στο Δημοκρατικό Κόμμα της Αριστεράς, στους Δημοκράτες της Αριστεράς και στο Δημοκρατικό Κόμμα.

Εξελέγη για πρώτη φορά στη Βουλή των Αντιπροσώπων το 2001, ενώ το 2008 τέθηκε στα κύρια στελέχη της αντιπολιτευόμενης παράταξης του Βάλτερ Βελτρόνι. Το 2013 διορίστηκε ως υπογραμματέας του υπουργείου άμυνας στην Κυβέρνηση Λέτα. Στις 21 Φεβρουαρίου 2014 ανέλαβε το αξίωμα της Υπουργού Άμυνας της Ιταλίας. Το ίδιο έτος έλαβε βραβείο από το *Ίδρυμα Ιταλία ΉΠΑ*.

Η Πινότι είναι παντρεμένη και έχει δύο κόρες.

## Παραπομπές


## Εξωτερικοί σύνδεσμοι
* 
Κατηγορία:Ιταλοί πολιτικοί
Σιδηροδρομικός Σταθμός Πολυκατοικιών Λουτρακίου

Ο **Σιδηροδρομικός Σταθμός Πολυκατοικιών** είναι σταθμός του Ο.Σ.Ε., επί της σιδηροδρομικής γραμμής Ισθμού - Λουτρακίου, στη χιλιομετρική θέση 2,427 από το σταθμό του Ισθμού. Βρίσκεται στο Δήμο Λουτρακίου - Αγίων Θεοδώρων και πήρε το όνομά του από τις πολυκατοικίες που συγκροτούν τη συνοικία που εξυπηρετεί και οι οποίες δεσπόζουν στην περιοχή. Η ακριβής ημερομηνία εγκαινίων του σταθμού είναι άγνωστη, πάντως έλαβε χώρα μετά το 1953. Διαθέτει πλευρική αποβάθρα.

Με την αναστολή της εκτέλεσης τακτικών δρομολογίων στη γραμμή Ισθμού - Λουτρακίου το 2006, ο σταθμός Πολυκατοικιών έκλεισε οριστικά. Στο σχέδιο ανακατασκευής της γραμμής Ισθμού - Λουτρακίου δεν προβλέπεται η κατασκευή νέου σταθμού στη θέση του σταθμού Πολυκατοικιών ή οπουδήποτε αλλού μεταξύ Ισθμού και Λουτρακίου.

Ο σταθμός Πολυκατοικιών είναι επίσης γνωστός και από τη χιλιομετρική του θέση με το όνομα **Χιλιομετρικό Σημείο 2,427 (Ισθμού - Λουτρακίου)**. 

Η νέα θέση του σταθμού τον Νοέμβριο του 2021 θα βρίσκεται στο Καζίνο/Μηχανικό στην συμβολή Παπανικολάου και Ποσειδώνος.

Από το ύψος της διασταύρωσης Αθηνών και Θορικού προβλέπεται διακλάδωση προς την Σχολή Μηχανικού.

Πολυκατοικιες
Πολυκατοικιες
Πολυκατοικιες
Πολυκατοικιες
Λογαριθμική κλίμακα

Οι **λογαριθμικές κλίμακες** βασίζονται στην λογαριθμική συνάρτηση και χρησιμοποιούνται για την περιγραφή μεγεθών τα οποία παίρνουν τιμές σε μια μεγάλη περιοχή τάξεων μεγέθους.

Σε ειδικές εφαρμογές χρησιμοποιούνται συχνά τέτοιες ειδικές κλίμακες. Χαρακτηριστικές λογαριθμικές κλίμακες είναι η κλίμακα Ρίχτερ για την περιγραφή της ισχύος σεισμών, η κλίμακα του pH για τις συγκεντρώσεις υδατικών διαλυμάτων ή η κλίμακα dB για την περιγραφή της ισχύος ήχου.

Η χρήση μια λογαριθμικής κλίμακας μπορεί να είναι καθαρά υπολογιστικής φύσης αλλά, συνήθως, χρησιμοποιούμε τέτοιες κλίμακες όταν οι φυσικές συνέπειες του μεγέθους που μεταβάλλεται εξαρτώνται με γραμμικό τρόπο από την τάξη μεγέθους του.

Ως παράδειγμα βλέπουμε την κλίμακα dB. Το ανθρώπινο αυτί (όπως και κάθε τεντωμένη μεμβράνη) ανταποκρίνεται λογαριθμικά σε εξωτερική διέγερση. Αυτό μπορεί να σημαίνει κάτι αντίστοιχο με: *για δεκαπλάσια ισχύ έχουμε διπλάσιο πλάτος ταλάντωσης*. Η σχέση 10:2 αφορά ένα τυχαίο παράδειγμα και όχι τον ίδιο τον ήχο. Χρησιμοποιούμε λοιπόν την λογαριθμική κλίμακα με τέτοιον τρόπο ώστε ήχο με διπλάσια ισχύ στην κλίμακα dB να τον ακούμε και με διπλάσια ένταση.

Η λογαριθμική απόκριση των τεντωμένων μεμβρανών είναι ο λόγος για τον οποίο το τύμπανο στο αφτί μας μπορεί να ενεργοποιείται από ψιθύρους μέχρι και ισχυρές εκρήξεις, μέσα στα όρια του πλάτους ταλάντωσης που μπορεί να εκτελέσει λόγω του μεγέθους του.

Κατηγορία:Μαθηματικές συναρτήσεις
Σιδηροδρομική γραμμή Ζευγολατειού - Καλού Νερού

Η **Σιδηροδρομική Γραμμή Ζευγολατειού - Καλού Νερού** ήταν ελληνική σιδηροδρομική γραμμή μετρικού εύρους, με μήκος 33 χιλιόμετρα πού ένωνε το Ζευγολατειό με το Καλό Νερό της Μεσσηνίας στη νοτιοδυτική Πελοπόννησο. Ένωνε τις γραμμές Κορίνθου - Καλαμάτας και Πάτρας - Κυπαρισσίας. Η γραμμή έπαψε να λειτουργεί το 2011. Το 2016 για τελευταία φορά εκδρομικός συρμός του Συλλόγου Φίλων Σιδηροδρόμου διέβη το τμήμα, εκτελώντας το δρομολόγιο Πύργος-Κυπαρισσία-Καλαμάτα.

## Σταθμοί
Οι κυριότεροι σταθμοί της μετρικής σιδηροδρομικής γραμμής ήταν οι εξής:

*Ζευγολατειό, ανταπόκριση με γραμμή προς Κόρινθο και Καλαμάτα
*Κοπανάκι
*Καλό Νερό, ανταπόκριση με γραμμή προς Πάτρα, Πύργο και Κυπαρισσία

## Παραπομπές


Ζευγολατειο
Ζευγολατειο
Κατηγορία:Περιφερειακή ενότητα Μεσσηνίας
Σιδηροδρομική γραμμή Ασπροχώματος - Μεσσήνης

Η **Σιδηροδρομική Γραμμή Καλαμάτας - Ασπροχώματος - Μεσσήνης** ήταν ελληνική σιδηροδρομική γραμμή μετρικού εύρους, με μήκος περίπου 5 χιλιόμετρα πού ένωνε το Ασπρόχωμα με τη Μεσσήνη. Βρίσκεται εξ ολοκλήρου στη Μεσσηνία, στη νοτιοδυτική Πελοπόννησο. Αποτελούσε διακλάδωση της γραμμής Κορίνθου - Καλαμάτας. Η γραμμή έπαψε να λειτουργεί σε τακτικη βάση το 2011, όμως μέχρι και το 2016, οπότε αχρηστεύθηκε λόγω θεομηνίας, λειτούργησε εποχιακά από τις 20 ως τις 28 Σεπτέμβρη για το πανηγύρι της Μεσσήνης και κατά την εορταστική περίοδο από 24 Δεκέμβρη ως τις 10 Ιανουαρίου.
Στις 31/12/2025 θα πραγματοποιηθεί εορταστική επαναλειτουργία της γραμμής από την Καλαμάτα έως το Μηχανοστάσιο, στο πλαίσιο της κινηματικής προσπάθειας φορέων της Μεσσηνίας για την επαναλειτουργία του σιδηρόδρομου στην Μεσσηνία μετά από 9 χρόνια.

## Σταθμοί

Οι κυριότεροι σταθμοί της μετρικής σιδηροδρομικής γραμμής ήταν οι εξής:

*Ασπρόχωμα, ανταπόκριση με γραμμή προς Κόρινθο και Καλαμάτα
*Μεσσήνη

## Παραπομπές


Ασπροχωμα
Ασπροχωμα
Κατηγορία:Περιφερειακή ενότητα Μεσσηνίας
Σιδηροδρομική γραμμή Πάτρας - Κυπαρισσίας

Η **Σιδηροδρομική Γραμμή Πάτρας-Κυπαρισσίας** ήταν ελληνική σιδηροδρομική γραμμή, μετρικού εύρους και μήκους 163 χιλιομέτρων, που συνέδεε την Πάτρα με την Κυπαρισσία μέσω του Πύργου και της δυτικής Πελοποννήσου. Ήταν μια από τις σημαντικότερες γραμμές του Πελοποννησιακού σιδηροδρομικού δικτύου μετρικού εύρους. Η γραμμή έπαψε να λειτουργεί το 2011.

## Ιστορικά στοιχεία
Η έναρξη της λειτουργίας της έγινε με την τμηματική παράδοσή της. Η σιδηροδρομική γραμμή Κόρινθος-Αίγιο-Πάτρα είχε ολοκληρωθεί τμηματικά ήδη από τις 10 Δεκεμβρίου 1887 συνδέοντας την Αθήνα και τον Πειραιά με το λιμάνι της Πάτρας.

Το πρώτο τμήμα της (Πάτραι-Κάτω Αχαΐα) λειτούργησε για πρώτη φορά στις 15 Δεκεμβρίου 1888 με σταθμό εκκίνησης τον τότε ''Σταθμό Πύργου'' (νυν Αγίου Ανδρέα) στην Πάτρα και περιλάμβανε στάσεις στις Ιτιές, στο Μιντιλόγλι, στα Ροΐτικα, στο Μονοδένδρι, στον Άγιο Βασίλειο (Βραχνών), στα Τσουκαλαίικα, στα Καμίνια και στον Αλυσσό με τερματικό σταθμό αυτόν της "Αχαΐας" (νυν Κάτω Αχαΐας). Στις 29 Μαρτίου 1890 δόθηκε σε κυκλοφορία η 99 χιλιομέτρων σιδηροδρομική γραμμή Πάτρας-Πύργου. Το Σεπτέμβριο του 1902 δόθηκε σε κυκλοφορία το τμήμα της σιδηροδρομικής γραμμής Πύργος-Κυπαρισσία αλλά και η προέκτασή της προς το Ζευγολατειό Μεσσηνίας ολοκληρώνοντας τη σιδηροδρομική σύνδεση Πάτρας-Καλαμάτας.

## Σταθμοί
Οι κυριότεροι σταθμοί της μετρικής σιδηροδρομικής γραμμής ήταν οι εξής:

*Πάτρα, ανταπόκριση με γραμμή προς Πειραιά και Αθήνα
*Κάτω Αχαΐα
*Καβάσιλα, ανταπόκριση με γραμμή προς Κυλλήνη
*Αμαλιάδα
*Πύργος, ανταπόκριση με τη γραμμή Κατάκολο - Ολυμπία
*Καλό Νερό, ανταπόκριση με γραμμή προς Ζευγολατειό και Καλαμάτα
*Κυπαρισσία

## Σταδιακή επαναλειτουργία
### Α' Φάση: Γραμμή 1 του Προαστιακού Πάτρας
To τμήμα από τον Σ.Σ. Άγιου Ανδρέα Πάτρας έως τον Άγιος Βασίλειο (αρχικά) και αργότερα έως το Ρίο αποτελεί τη Γραμμή 1 του Προαστιακού Πάτρας. Τον Φεβρουάριο 2016 η ΕΡΓΟΣΕ ανακοίνωσε την μελέτη κανονικοποίησης της γραμμής.

### Β' Φάση: Γραμμή 2 του Προαστιακού Πάτρας
To τμήμα από τον κεντρικό Σ.Σ. Πάτρας έως την Κάτω Αχαΐα αποτελεί τη Γραμμή 2 του Προαστιακού Πάτρας.

### ''Γ' Φάση: Κάτω Αχαΐα - Αμαλιάδα - Πύργος'' (2029)
Το τμήμα από Κάτω Αχαΐα έως Πύργο θα αποτελέσει μελλοντική προέκταση του Προαστιακού Πάτρας και θα εξασφαλίσει την επανασύνδεση της πρωτεύουσας της Ηλείας, αλλά και του Κατακόλου και της Αρχαίας Ολυμπίας, με την Αθήνα.

### ''Δ' Φάση: Πύργος - Κυπαρισσία''
Με χρηματοδότηση από την Ε.Ε. αναμένεται η δημοπράτηση της επαναλειτουργίας της γραμμής Πύργου - Κυπαρισσίας.

## Παραπομπές


Πατρα
Πατρα
π
Κατηγορία:Περιφερειακή ενότητα Αχαΐας
Κατηγορία:Περιφερειακή ενότητα Ηλείας
Κατηγορία:Περιφερειακή ενότητα Μεσσηνίας
Αρχή διατήρησης της ύλης

Η **διατήρηση της ύλης** εφαρμόζεται σε συστήματα όπου έχουμε μετακίνηση (ροή) ύλης. Όπως όλες οι αρχές διατήρησης, (σχετικές με ενέργεια, ορμή, ηλεκτρικό φορτίο), προϋποθέτει πως στο σύστημα δεν υπάρχει εισαγωγή νέας μάζας ή εξαγωγή μάζας από το σύστημα.

Αυτό σε ένα σύστημα ρευστών δεν φαίνεται πρακτικό αλλά είναι ισοδύναμο με την εξίσωση της εισερχόμενης με την εξερχόμενη μάζα. Ορίζοντας ως όγκο ελέγχου έναν κύβο ακμής a μέσα σε ένα πεδίο ροής \mathbf{u} θα είναι:
j_x=\rho(\mathbf{r}){a^2}u_x(x+a)-\rho(\mathbf{r}){a^2}u_x(x)
j_y=\rho(\mathbf{r}){a^2}u_y(y+a)-\rho(\mathbf{r}){a^2}u_y(x)
j_z=\rho(\mathbf{r}){a^2}u_z(z+a)-\rho(\mathbf{r}){a^2}u_z(x)
οπότε η διατήρηση της μάζας γράφεται ως:
j_x+j_y+j_z = 0
με διαφορική μορφή (a\to0):
\nabla(\rho\mathbf{u})=0
Σε υγρά θεωρούμε την πυκνότητα σταθερή ενώ σε αέρια ισχύει κάποια καταστατική εξίσωση \rho(P). Για ιδανικά αέρια είναι: 
P=\rho{RT}

Κατηγορία:Νόμοι διατήρησης
Επαρχία Βιθυνίας

μικρογραφία|200px|Η Βιθυνία ως επαρχία της Ρωμαϊκής Αυτοκρατορίας το 125 μ.Χ.
Η **Επαρχία Bιθυνίας**  ήταν διοικητική διαίρεση της Ρωμαϊκής αυτοκρατορίας και της Ανατολικής Ρωμαϊκής αυτοκρατορίας. 

Η επαρχία δημιουργήθηκε με τις μεταρρυθμίσεις του Διοκλητιανού τον 3ο αιώνα και την διάσπαση, κατάργηση, της Επαρχίας Βιθυνίας και Πόντου. Στην πρώιμη βυζαντινή περίοδο και με την διοικητική μεταρρύθμιση του 4ου αιώνα μ.Χ. η επαρχία πέρασε στην ανατολική Ρωμαϊκή αυτοκρατορία.

Διοικητικά από το 314 ήταν μέρος της Διοίκησις Ποντικής και της επαρχότητας της Ανατολής, ο διοικητής της είχε τον ρωμαϊκό τίτλο του ηγεμόνα. Καταργήθηκε τον 7ο αιώνα με την δημιουργία των Θεμάτων και τα εδάφη της περιήλθαν στα θέματα Οπτιμάτων και Οψικίου. 

Διοικητικό κέντρο της ήταν η Νικομήδεια όπου το 293 ο αυτοκράτορας Διοκλητιανός έχτισε στην πόλη παλάτι και την έκανε έδρα του ανατολικού κράτους έως το 330 που μεταφέρθηκε στην Κωνσταντινούπολη.

## Παραπομπές


Κατηγορία:Ρωμαϊκές επαρχίες
Κατηγορία:Επαρχίες της Βυζαντινής Αυτοκρατορίας
Σπουργίτι

Το **σπουργίτι** (ή αλλιώς ο **σπουργίτης**) είναι πτηνό, που ανήκει στην οικογένεια των Σπουργιτιών Πασσερίδων (Passeridae) και στην τάξη των Πασσερίμορφων (Passeriformes). Είναι γηγενές στην Ευρώπη, στην Αφρική και στην Ασία. Το συναντάμε και στην Αμερική, την Αυστραλία και άλλα μέρη του κόσμου. Είναι κοινωνικό πουλί και μερικά είδη του σχετίζονται με τον άνθρωπο, αν και είναι δύσκολο να διατηρηθεί ως κατοικίδιο. Συχνά αποικεί για λόγους αναπαραγωγής και φτιάχνει φωλιές που τις χαρακτηρίζει η προχειρότητα. Συνήθως φωλιάζει σε κοιλότητες, δέντρα ή θάμνους. Το συναντάμε στις πόλεις αλλά και στην ύπαιθρο και τρέφεται κατά βάση με σπόρους και μικρά έντομα. 

## Περιγραφή
Τα κοινά χαρακτηριστικά όλων των σπουργιτιών είναι ότι πρόκειται για μικρόσωμα γκριζωπά ή καφετιά πουλιά με μικρές ουρές, στρογγυλεμένα φτερά, γερά σώματα, μεγάλο κεφάλι και κωνικά ράμφη. Το μέγεθός τους κυμαίνεται από 12 –17 εκατοστά και βάρος γύρω στα 40 γραμμάρια. Διαφοροποιούνται μεταξύ τους από μικρές αλλαγές ανά είδος και φύλο. Είναι θορυβώδη και ζουν σε σμήνη. 

## Είδη
Η οικογένεια των Πασσερίδων αποτελείται από πέντε γένη και περιλαμβάνει συνολικά 41 είδη.

Στην Ελλάδα συναντάμε :

## Εχθροί
Το σπουργίτι θεωρείται δείκτης βιοποικιλότητας στο περιβάλλον μας και η ανησυχητική μείωση του πληθυσμού του κρούει τον κώδωνα του κινδύνου. Σ' αυτό έχει συντελέσει η αύξηση της γεωργίας και η αστικοποίηση του περιβάλλοντος περιορίζοντας σημαντικά τα μέρη εύρεσης τροφής και καταφυγίου για τα πουλιά. Σε πολλές πόλεις ανά τον κόσμο, όπως το Λονδίνο, έχει παρατηρηθεί κατακόρυφη μείωση των πληθυσμών του σπουργιτιού μέχρι 70% τις τελευταίες τέσσερις δεκαετίες. Αυτά τα στοιχεία οδηγούν σε πρωτοβουλίες όπως η θέσπιση της *Παγκόσμιας Ημέρας του Σπουργιτιού* στις 20 Μαρτίου, που έχει ως σκοπό την αφύπνιση του κόσμου σχετικά με το πρόβλημα. Η πρωτοβουλία αυτή είναι της Ινδικής Nature Forever Society, σε συνεργασία με οργανισμούς για την προστασία της φύσης απ' όλον τον κόσμο, όπως με την Ελληνική Ορνιθολογική Εταιρεία. Το σκεπτικό είναι πως βελτιώνοντας τις περιβαλλοντολογικές συνθήκες δεν απομακρύνεται μόνο ο φόβος αφανισμού των σπουργιτιών και άλλων ειδών του ζωικού βασιλείου, αλλά βελτιώνεται κατ' επέκταση και η ποιότητα ζωής μας.

## Αναφορές στην τέχνη
«Μικρό σπουργίτι» (Môme Piaf) ήταν το παρατσούκλι που είχαν δώσει στην τραγουδίστρια Εντίθ Πιάφ παρομοιάζοντας την με το πτηνό εξαιτίας της μικρής σωματικής της διάπλασης. Επίσης θα πρέπει να αναφερθούμε και στο κόμικ «Χαμηλές Πτήσεις» του γελοιογράφου Αρκά που πραγματεύεται τη ζωή ενός πατέρα σπουργιτιού με τον γιό του.

Από παλιά συναντάμε στα ελληνικά σχολικά βιβλία αναφορές στο σπουργίτι, όπως το *Τσιριτρό*:

## Παραπομπές


## Εξωτερικοί σύνδεσμοι

Κατηγορία:Στρουθιόμορφα
Κατηγορία:Πτηνά της Ελλάδας
Έσπερος Καλλιθέας (καλαθοσφαίριση γυναικών)

Ο **Παναθλητικός Όμιλος Καλλιθέας Έσπερος** είναι ελληνικό αθλητικό σωματείο που δραστηριοποιείται στην περιοχή της Καλλιθέας, στην Αθήνα, όπου και βρίσκονται οι έδρες των τμημάτων του. Η γυναικεία ομάδα καλαθοσφαίρισης αποτελεί νομικά ένα από τα ερασιτεχνικά τμήματα του συλλόγου.

Επίσημα χρώματα του συλλόγου είναι το μπλε και το λευκό και έμβλημά του ένα μπλε πεντάκτινο αστέρι. Επίσημη έδρα των τμημάτων καλαθοσφαίρισης αποτελεί το Κλειστό Δημοτικό Γυμναστήριο Έσπερος, ενώ βοηθητικά χρησιμοποιούνται τα ανοικτά δημοτικά γήπεδα των οδών Σαλαμίνος και Ευαγγελιστρίας.

## Ιστορική αναδρομή
#### Πρώτα βήματα
Σχεδόν από την ίδρυσή του (1943) ο Έσπερος Καλλιθέας διατηρούσε γυναικεία αθλητικά τμήματα.

#### Η δεκαετία του 1980
Εν έτει 1979, η διοίκηση του συλλόγου αποφάσισε την επανίδρυση του τμήματος καλαθοσφαίρισης γυναικών. Κατά συνέπεια, την αγωνιστική περίοδο 1979-80 η ομάδα πραγματοποίησε την πρώτη της εμφάνιση στο Πρωτάθλημα της Β' Κατηγορίας Κέντρου.
			
Την περίοδο 1981-82 κατέκτησε την πρώτη θέση της κατάταξης στην κατηγορία αυτή, με αποτέλεσμα να ανέλθει στην Α' Κατηγορία.

#### Η δεκαετία του 1990 και η ίδρυση των Εσπερίδων
Στην Α' Κατηγορία Κέντρου και αργότερα στην Α' Κατηγορία Ε.Σ.Κ. Αττικής αγωνίστηκε με ελάχιστες εξαιρέσεις μέχρι το 1995.
			
Η αγωνιστική περίοδος 1994-95 αποδείχθηκε κομβική για την ιστορία του συλλόγου, εφόσον αυτός αναδείχθηκε Πρωταθλητής της Α' Κατηγορίας Ε.Σ.Κ. Αττικής, λαμβάνοντας το δικαίωμα ανόδου στη Β' Εθνική Κατηγορία (η οποία πλέον δεν υφίσταται).

Το καλοκαίρι του 1995 τα τμήματα καλαθοσφαίρισης γυναικών του Έσπερου και του Παντζιτζιφιακού Α.Ο. συνενώνονται προκειμένου να δημιουργήσουν ένα νέο σύλλογο, τον Α.Σ. Εσπερίδες Καλλιθέας.

#### Επανεκκίνηση τμήματος (2012 - σήμερα)
Το καλοκαίρι του 2012 οι Εσπερίδες Καλλιθέας έκλεισαν το δεκαετή κύκλο τους έχοντας κατακτήσει δύο Πρωταθλήματα και τέσσερα Κύπελλα Ελλάδος. Ταυτόχρονα (η πρώτη ανακοίνωση έγινε το Σεπτέμβριο του 2011) το γυναικείο τμήμα του Έσπερου επανιδρύθηκε δηλώνοντας συμμετοχή στα τοπικά πρωταθλήματα της Ε.Σ.ΚΑ. Νότιας Αττικής.

Την αγωνιστική περίοδο 2013-14 η ομάδα δήλωσε συμμετοχή στο γυναικείο Πρωτάθλημα της Ε.Σ.ΚΑ. Νότιας Αττικής, ωστόσο αποσύρθηκε μετά την ολοκλήρωση της πρώτης φάσης έχοντας απολογισμό μόνο ήττες.

Τις αγωνιστικές περιόδους 2014-15 και 2015-16 ο Έσπερος δεν δήλωσε συμμετοχή στο γυναικείο πρωτάθλημα της Ε.Σ.ΚΑ. Νότιας Αττικής.

## Παραπομπές


## Εξωτερικοί σύνδεσμοι
* « Ιστορία: Μπάσκετ Γυναικών», πληροφορίες για το τμήμα στον επίσημο ιστότοπο του Έσπερου Καλλιθέας.

Καλαθοσφαιριση Γυναικων
Κατηγορία:Γ.Σ. Εσπερίδες Καλλιθέας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις ομάδων καλαθοσφαίρισης το 1979
Έπαλξη

Μια **έπαλξη** στην αμυντική αρχιτεκτονική, όπως εκείνη των τειχών πόλεων ή κάστρων, περιλαμβάνει ένα στηθαίο (δηλαδή ένα αμυντικό χαμηλό τοίχο με ύψος ανάμεσα στο στήθος και το κεφάλι), στο οποίο ορθογώνια διάκενα ή εγκοπές υπάρχουν κατά διαστήματα για να επιτρέπουν την εξαπόλυση βελών ή άλλων βλημάτων από τους αμυνόμενους. Τα κενά αυτά ονομάζονται "πολεμίστρες". Ένα αμυντικό κτίριο θα μπορούσε να σχεδιαστεί και κατασκευαστεί με επάλξεις, ή ένα αρχοντικό μπορεί να εμπλουτίζεται με την προσθήκη επάλξεων, όπου δεν υπήρχε στηθαίο στο παρελθόν, ή με την κοπή πολεμιστρών στο υπάρχον στηθαίο του. Επάλξεις στους τοίχους έχουν προστατευόμενους διαδρόμους πίσω τους. Σε κορυφές πύργων ή κτιρίων, η (συχνά επίπεδη) στέγη χρησιμοποιείται ως προστατευόμενη αμυντική πλατφόρμα.

## Εξωτερικοί σύνδεσμοι
* 
* 

Κατηγορία:Οχυρώσεις
G20

Η **Ομάδα των Είκοσι** γνωστή ως η **G20** ή και **G-20**, είναι ένα διεθνές φόρουμ για τις κυβερνήσεις και τους διοικητές των κεντρικών τραπεζών από τις 20 μεγάλες οικονομίες. Τα μέλη του περιλαμβάνουν 19 επιμέρους χώρες-Αργεντινή, Αυστραλία, Βραζιλία, Γαλλία, Γερμανία, Ηνωμένες Πολιτείες Αμερικής, Ηνωμένο Βασίλειο, Ιαπωνία, Ιταλία, Ινδία, Ινδονησία,  Καναδάς, Κίνα, Μεξικό, Νότια Αφρική, Νότια Κορέα, τη Ρωσία, τη Σαουδική Αραβία,  την Τουρκία, και την Ευρωπαϊκή Ένωση (ΕΕ). Η ΕΕ εκπροσωπείται από την Ευρωπαϊκή Επιτροπή και από την Ευρωπαϊκή Κεντρική Τράπεζα.

Η G-20 ιδρύθηκε το 1999 με σκοπό τη μελέτη, την αναθεώρηση και την προώθηση συζήτησης υψηλού επιπέδου για θέματα πολιτικής που αφορούν την προώθηση της διεθνούς χρηματοπιστωτικής σταθερότητας. Επιδιώκει να αντιμετωπίσει ζητήματα που υπερβαίνει τις αρμοδιότητες του κάθε ενός οργανισμού. Συλλογικά, οι οικονομίες της G20 αντιπροσωπεύουν περίπου το 85% του ακαθάριστου προϊόντος παγκοσμίως (GWP), το 80% του παγκόσμιου εμπορίου (ή, εάν εξαιρεθεί το εσωτερικό εμπόριο της ΕΕ, 75%), και τα δύο τρίτα του παγκόσμιου πληθυσμού. Οι αρχηγοί κρατών και κυβερνήσεων της G-20, έχουν συναντηθεί σε τακτά χρονικά διαστήματα σε συνόδους κορυφής από την πρώτη συνεδρίασή τους το 2008, και η ομάδα φιλοξενεί, επίσης, χωριστές συναντήσεις των υπουργών οικονομικών και των διοικητών των κεντρικών τραπεζών.

Με την αύξηση της ισχύος της G-20, μετά την σύνοδο κορυφής των ηγετών της, το 2008, οι ηγέτες της ανακοίνωσαν στις 25 Σεπτεμβρίου 2009 ότι η ομάδα θα αντικαταστήσει την G8 ως το κύριο οικονομικό συμβούλιο των υγιέστατων οικονομικά εθνών. Από την ίδρυσή της, τα μέλη  της G-20 έχουν επικριθεί για τις πολιτικές ένταξης, από πολλούς διανοούμενους, και οι σύνοδοι κορυφής της υπήρξαν το επίκεντρο για μεγάλες διαδηλώσεις από αντιπάλους της παγκοσμιοποίησης, εθνικιστές και άλλους.

Οι επικεφαλής των χωρών της G-20, συναντήθηκαν σε εξαμηνιαία βάση στις συνόδους κορυφής της G-20 μεταξύ του 2008 και του 2011. Από τη σύνοδο κορυφής των Καννών το Νοέμβριο του 2011, όλες οι σύνοδοι κορυφής της G-20, πραγματοποιείται κάθε χρόνο.

## Παραπομπές


## Εξωτερικοί σύνδεσμοι
* 

Κατηγορία:Διεθνής οικονομική
Κατηγορία:Διεθνείς οργανισμοί
Βασίλης Μανωλάκης

Ο **Βασίλης Μανωλάκης** (1889-1966) ήταν αρχιτέκτονας που ανέλαβε την ανέγερση μονοκατοικιών και πολυκατοικιών της Αθηναϊκής πρωτεύουσας από την περίοδο του μεσοπολέμου και έπειτα. Είχε σπουδάσει αρχιτέκτων μηχανικός στην πολυτεχνική σχολή του Μονάχου. Υπάρχουν πάνω από 20 κτίρια τα οποία είχε σχεδιάσει κυρίως στην μεσοπολεμική και μεταπολεμική περίοδο. Ως αρχιτέκτονας ακολούθησε τα ρεύματα της εποχής του χωρίς να επιμείνει σε αυστηρά εκλεκτικιστικά πλαίσια, τα έργα του επηρεάστηκαν από το λεγόμενο μοντέρνο κίνημα της αρχιτεκτονικής του 30. 

## Πηγές
* 

Κατηγορία:Έλληνες αρχιτέκτονες
Κώστας Διονυσόπουλος

Ο **Κώστας Διονυσόπουλος** (1932 - 12 Μαρτίου 1994) ήταν Έλληνας καλαθοσφαιριστής και προπονητής καλαθοσφαίρισης. Ως αθλητής αγωνιζόταν στη θέση του σμολ φόργουορντ.

## Καριέρα ως καλαθοσφαιριστής
Αγωνίστηκε στη θέση του σμολ φόργουορντ για την ομάδα του Άρη Θεσσαλονίκης σε τρεις διαφορετικές χρονικές περιόδους.

Ο Διονυσόπουλος ξεκίνησε να αγωνίζεται με την πρώτη ομάδα του Άρη το 1950. Οι "κίτρινοι" βρίσκονταν σε μεταβατική περίοδο μετά την φυγή του Φαίδωνα Ματθαίου και για την πρώτη τριετία που αγωνίστηκε στην ομάδα της Θεσσαλονίκης καταλάμβαναν μεσαίες θέσεις στην διοργάνωση του πρωταθλήματος Θεσσαλονίκης.

Στην συνέχεια, σταμάτησε τον αθλητισμό λόγω των στρατιωτικών του υποχρεώσεων, επιστρέφοντας το καλοκαίρι του 1957 και πάλι στον Άρη και κατακτώντας το τοπικό πρωτάθλημα. Για την τελική φάση του πανελλήνιου πρωταθλήματος της σεζόν 1957-58, αγωνίστηκε σε τρεις από τους έξι αγώνες της ομάδας του, βοηθώντας την να καταλάβει την δεύτερη θέση.

Την επόμενη χρονιά, ο Άρης διεκδίκησε και πάλι τον τίτλο του πρωταθλητή Ελλάδος, αλλά ηττήθηκε σε αγώνες μπαράζ από τον αιώνιο αντίπαλο του, ΠΑΟΚ. Ο Διονυσόπουλος έπαιξε σε πέντε αγώνες της τελικής φάσης, πετυχαίνοντας μόλις έξι πόντους.

Το 1959-60, ο Άρης κατέλαβε την τέταρτη θέση του πρωταθλήματος Ελλάδος και την δεύτερη στην Θεσσαλονίκη, με τον Διονυσόπουλο να αγωνίζεται μόνο στο τοπικό πρωτάθλημα.

Ο φόργουορντ των "κίτρινων" αποσύρθηκε από την ενεργό δράση, επιστρέφοντας για ένα παιχνίδι στις 17 Ιουλίου 1965 με αντίπαλο τον Τρίτωνα στην Αθήνα, όπου ο Άρης κέρδισε με 71-87 για το πρωτάθλημα της Α' εθνικής.

## Θάνατος
Τον Απρίλιο του 1994 ο Διονυσόπουλος απεβίωσε σε ηλικία 62 ετών στο Ρέστειο Δημοτικό Αθλητικό Κέντρο στο Παλαιό Φάληρο. Στη διάρκεια αγώνα μεταξύ της ομάδας του Παλαιού Φαλήρου και του Ο.Φ.Η. - για τον οποίο διατηρούσε εκείνη τη στιγμή καθήκοντα προπονητή - υπέστη έμφραγμα. Καθώς στο γήπεδο δεν υπήρχε γιατρός, έτρεξαν να του κάνουν μαλάξεις δυο παίκτες του Ο.Φ.Η., ο Γιώργος Μακράκης και ο Μιχάλης Πετράκης, χωρίς, ωστόσο, να καταφέρουν να του σώσουν τη ζωή. 
 
## Παραπομπές


## Πηγές
* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* *"Αθλητικός Σύλλογος Άρης • 1914-2004"*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Άρη Θεσσαλονίκης
Κατηγορία:Προπονητές καλαθοσφαίρισης Εργοτέλη Ηρακλείου
Κατηγορία:Προπονητές καλαθοσφαίρισης ΟΦΗ
Κατηγορία:Σμολ φόργουορντ
Περικλής Χρυσοχέρης

Ο **Περικλής Χρυσοχέρης** (1902 - 1964), του Παναγιώτη, ήταν Έλληνας γιατρός και πολιτικός. Εξελέγη βουλευτής στην εκλογική περιφέρεια Πειραιώς και Νήσων το 1946.

## Βιογραφία
Γεννήθηκε το 1902 στην Κάρπαθο και ο πατέρας του ήταν ο εκπαιδευτικός Παναγιώτης Χρυσοχέρης από το χωριό Βωλάδα του νησιού. Υπηρέτησε ως πρόεδρος του Δημοτικού Συμβουλίου Νικαίας.

Εξελέγη βουλευτής Πειραιώς και Νήσων με το Κόμμα Βενιζελικών Φιλελευθέρων στις εκλογές του 1946, όπου συγκέντρωσε 1.312 ψήφους.   

Απεβίωσε το 1964.  Ο γιος του, Παναγιώτης Χρυσοχέρης, φοιτητής Ιατρικής, είχε σκοτωθεί στον εμφύλιο στις 25 Αυγούστου 1949 πολεμώντας στο Γράμμο σε ηλικία 23 ετών. 

## Παραπομπές


Κατηγορία:Βουλευτές Πειραιώς και Νήσων
Κατηγορία:Βουλευτές εκλεγμένοι με το Κόμμα Βενιζελικών Φιλελευθέρων
Κατηγορία:Κάρπαθος
Ινέπολη

Η **Ινέπολη** αποτελεί μικρή συνοικία της Νέας Ιωνίας πολύ κοντά στον Σταθμό Πευκακίων (Γραμμή 1 Μετρό Αθήνας) με κατοίκους που κατάγονται από την ομώνυμη πόλη της Μικράς Ασίας (τούρκικα Ινέμπολου, αρχαία *[[Αβώνου τείχος]]* μεταγενέστερα **Ιωνόπολις**, πόλη που ιδρύθηκε από Ίωνες).

## Θέση


Βορειοδυτικά: Πευκάκια
Βόρεια: Νέα Ιωνία
Βορειοανατολικά: Σαφράμπολη


Δυτικά: Πευκάκια

**Ινέπολη**
Ανατολικά: Σαφράμπολη
 Νοτιοδυτικά: Περισσός
Νότια: Περισσός
Νοτιοανατολικά: Νεάπολη


## Ιστορία

Η πόλη Ινέπολη του Πόντου είχε πριν την Συνθήκη της Λωζάνης 5765 κατοίκους από τους οποίους οι 3000 ήταν Έλληνες οι περισσότεροι από τους Έλληνες συμμετείχαν στην ανταλλαγή των πληθυσμών το 1923, όσοι εγκαταστάθηκαν στην Αθήνα τους παραχωρήθηκε η συγκεκριμένη συνοικία της Νέας Ιωνίας δυτικά από τους πρόσφυγες της Σαφράμπολης. Οι πρόσφυγες ανήγειραν τον Ιερό Ναό Κοιμήσεως της Θεοτόκου στο κέντρο της συνοικίας, οι εργασίες ανέγερσης ξεκίνησαν το 1924 και ολοκληρώθηκαν το 1931, τα εγκαίνια του ναού έγιναν από τον αρχιεπίσκοπο Αθηνών Χρυσόστομο στις 18 Μαΐου/1938. Ο ναός ανήκει στην Ιερά Μητρόπολη Νέας Ιωνίας και Φιλαδέλφειας - Β' Αρχιερατική Περιφέρεια και είναι έδρα ενορίας. Οι πρόσφυγες δημιούργησαν τον Σύλλογο Ινεπολιτών-Κασταμονιτών, ο Σύλλογος τοποθέτησε το 1988 στην πλατεία Παναγίτσας ηρώο με μαρμάρινη γλυπτή σύνθεση του καλλιτέχνη Μανιατάκου, που παριστά ένα νεαρό κορίτσι το οποίο αναδύεται από τα χαλάσματα με ύφος οργίλο να κρατά ένα κλαδί ελιάς προς τιμή των πεσόντων.

## Χαρακτηριστικά

Είναι μια μικρή ήσυχη περιοχή της Νέας Ιωνίας χωρίς εμπορική δραστηριότητα, διασχίζεται στο μέσο από την Οδό Τριανταφύλλου Αυγερινού που συνδέει την Ινέπολη με τον Περισσό, κάθετα διασχίζεται από την Οδό Τραπεζούντας που συνδέει την Ινέπολη με την Σαφράμπολη. Στην διασταύρωση την οδού Τριανταφύλλου Αυγερινού με την Τραπεζούντας βρίσκεται ο Ιερός Ναός Κοιμήσεως της Θεοτόκου, απέναντι από τον ναό βρίσκεται το μεγάλο πάρκο της Παναγίτσας με το γλυπτό του καλλιτέχνη Μανιατάκου από το 1988 προς τιμή των πεσόντων θυμάτων το 1923 από την Ινέπολη και την Κασταμονή του Πόντου.

## Πηγές

*«Η Νέα Ιωνία του χθες και του σήμερα» του Χαρ. Δ. Σαπουντζάκη – Νέα Ιωνία 1980
*«Τα πρώτα σχολεία των προσφύγων στη Νέα Ιωνία» των Χάρη Σαπουντζάκη & Μάκη Λυκούδη, 2η έκδοση ΚΕ.ΜΙ.ΠΟ. Ν. Ιωνία 2008
*«Νέα Ιωνία 1923 – 2003, 80 χρόνια» επετειακή έκδοση του ΚΕ.ΜΙ.ΠΟ. Ν. Ιωνία

## Εξωτερικοί σύνδεσμοι

*Ιερά Μητρόπολη Νέας Ιωνίας και Φιλαδέλφειας
*ΙΝΕΠΟΛΗ
*Γλυπτά Νέας Ιωνίας

Κατηγορία:Συνοικίες δήμου Νέας Ιωνίας
Δημήτριος Ν. Γαλάνης

Ο **Δημήτριος Ν. Γαλάνης** (1899 - 4 Μαΐου 1973) ήταν Έλληνας καθηγητής πανεπιστημίου και υπουργός.

## Βιογραφία
Γεννήθηκε το 1899 στην Γκούρα Κορινθίας και σπούδασε νομικά και οικονομικές επιστήμες στο Πανεπιστήμιο Αθηνών, όπως και στην Ανωτάτη Εμπορική Σχολή στο Πανεπιστήμιο του Βερολίνου. Την περίοδο 1948-51 ήταν καθηγητής στην Ανωτάτη Σχολή Βιομηχανικών Σπουδών.
Από την 1η Νοεμβρίου έως τις 22 Νοεμβρίου 1945 υπήρξε υφυπουργός Εθνικής Οικονομίας στην κυβέρνηση του Παναγιώτη Κανελλόπουλου.
Στην υπηρεσιακή κυβέρνηση Κιουσόπουλου την περίοδο από τις 11 Οκτωβρίου έως και τις 19 Νοεμβρίου 1952 χρημάτισε υφυπουργός Εμπορίου.
Υπηρέτησε ως αντιπρόεδρος του Δ.Σ. της ΔΕΗ (1950-58), ως υποδιοικητής της Τράπεζας της Ελλάδος (από το 1955) και στη συνέχεια (από το 1967) ως Διοικητής της. Ήταν παντρεμένος με τη Μαρίκα Ζαφρακοπούλου.

Πέθανε στις 4 Μαΐου 1973, έπειτα από συμφόρηση, λόγω έντασης που προκλήθηκε στη διάρκεια συνεδρίασης με χουντικούς, για οικονομικά θέματα. Κηδεύτηκε με τιμές υπουργού εν ενεργεία από το Πρώτο Νεκροταφείο Αθηνών.

## Έργα
*"Αι Τράπεζαι ως Ιδιωτικά και Κρατικά ή ημικρατικά ιδρύματα"
*"Νομισματικοί και πιστωτικοί έλεγχοι"
*"Προοπτικαί και προβλήματα της Κεφαλαιαγοράς"
*"Μετοχικό Κεφάλαιο Τραπεζών και Κεφαλαιαγοράς"

## Παραπομπές


Κατηγορία:Έλληνες υφυπουργοί Εθνικής Οικονομίας
Κατηγορία:Έλληνες υφυπουργοί Εμπορίου
Κατηγορία:Διοικητές της Τράπεζας της Ελλάδος
Φράντισεκ Φάντρονκ

**Ο Φράντισεκ Φάντρονκ** (τσεχικά: *František Fadrhonc*, 18 Δεκεμβρίου 1914 – 9 Οκτωβρίου 1981) ήταν Τσεχοσλοβάκος (πολιτογραφημένος Ολλανδός) προπονητής ποδοσφαίρου, γεννημένος στο Νίμπουρκ της τότε Αυστροουγγαρίας (σημερινής Τσεχίας).

## Καριέρα
Τα πρώτα χρόνια της προπονητικής του καριέρας εργάστηκε στην Ολλανδία, κατακτώντας δύο πρωταθλήματα με τη Βίλεμ ΙΙ (1952, 1955).

Το 1970 ανέλαβε την εθνική ομάδα της Ολλανδίας, δημιουργώντας την ομάδα που έφτασε μέχρι τον τελικό στο Παγκόσμιο Κύπελλο του 1974, έχοντας όμως προπονητή στην τελική φάση της διοργάνωσης τον Ρίνους Μίχελς.

Το καλοκαίρι του 1974 με την ανάληψη της ιδιοκτησίας της ΑΕΚ, ο Λούκας Μπάρλος προσέλαβε ως προπονητή τον Φάντροκ. Κορυφαία του στιγμή υπήρξε η πορεία του συλλόγου στο κύπελλο ΟΥΕΦΑ την περίοδο 1976-77, όταν η ΑΕΚ έφθασε μέχρι τα ημιτελικά του θεσμού, αποκλείοντας κατά σειρά Ντιναμό Μόσχας, Ντέρμπι Κάουντι, Ερυθρό Αστέρα και Κουίνς Παρκ Ρέιντζερς. Σταμάτησε στους "4" του θεσμού από τη Γιουβέντους, η οποία κατέκτησε και το τρόπαιο. Στον Φάντρονκ πιστώθηκε κατά πολύ η ιστορική πρόκριση επί της ΚΠΡ, καθώς οι αλλαγές που πραγματοποίησε και ιδιαίτερα αυτή του τερματοφύλακα πριν από τη διαδικασία των πέναλτι, με τον Στεργιούδα να παραχωρεί τη θέση του στον Χρηστίδη, τον δικαίωσαν, καθώς ο τελευταίος απέκρουσε 2 πέναλτι, οδηγώντας την ΑΕΚ στη νίκη με 7-6 και παράλληλα στα ημιτελικά της διοργάνωσης. Αποχώρησε από την ομάδα τον Σεπτέμβριο του 1977, μετά από διαφωνίες με τον Μπάρλο.

Τον Δεκέμβριο του 1977 υπέγραψε στον Ο.Φ.Η., ενώ ανέλαβε επίσημα την ομάδα τον Ιανουάριο του 1978. Το καλοκαίρι του 1978 εργάστηκε ως προπονητής της Παναχαϊκής, μέχρι τον Μάρτιο του 1979, όπου επέστρεψε στην ΑΕΚ για να αναλάβει τις ακαδημίες του συλλόγου.  Τον Μάρτιο του 1980, διατέλεσε ως βοηθός του Μίλτου Παπαποστόλου που ανέλαβε χρέη προπονητή.  Η απομάκρυνση του Παπαποστόλου από την ΑΕΚ το καλοκαίρι του 1981 αποτέλεσε και τη δική του απομάκρυνση από την ομάδα.

Στη συνέχεια πήγε στη Κύπρο και ανέλαβε προπονητής του Κεραυνού Στροβόλου. Στις 9 Οκτωβρίου 1981, λίγες ημέρες μετά το ντεμπούτο του στην ομάδα, πέθανε από ανακοπή καρδιάς σε ηλικία 66 ετών.

## Παραπομπές


## Πηγές

* Το προφίλ του Φράντισεκ Φάντρονκ στο transfermarkt
* 90 χρόνια ΑΕΚ - Η ιστορία της ΑΕΚ, Εκδοτικός Οργανισμός Λιβάνη

Κατηγορία:Τσέχοι προπονητές ποδοσφαίρου
Κατηγορία:Προπονητές ποδοσφαίρου Εθνικής Ολλανδίας
Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως
Κατηγορία:Προπονητές ποδοσφαίρου ΟΦΗ
Κατηγορία:Προπονητές ποδοσφαίρου Παναχαϊκής
Κατηγορία:Προπονητές ποδοσφαίρου Κεραυνού Στροβόλου
Γκόλφω

Ο όρος **Γκόλφω** μπορεί να αναφέρεται:
 
* στην ''Γκόλφω'' (ταινία 1914)
* στην ''Γκόλφω'' (ταινία 1955)
* στην ''Γκόλφω'' (οπερέτα)
Θεσσαλονίκη (τραγούδι)

**Θεσσαλονίκη** είναι ο τίτλος ένός Ελληνικού λαϊκού τραγουδιού. Οι στίχοι του ανήκουν στο στιχουργό Ηλία Ηλιόπουλο και η μουσική στο στο συνθέτη Γιώργο Ζαμπέτα. 

## Σύντομο Ιστορικό Σημείωμα
Ο Ηλιόπουλος το Σεπτέμβριο του 1966, πήγε στο Φεστιβάλ Τραγουδιού της Θεσσαλονίκης κι εκεί κέρδισε τα δύο απ' τα τρία βραβεία. Μετά το τέλος του Φεστιβάλ, πήρε το αεροπλάνο για να επιστρέψει στην Αθήνα και στη διάρκεια της πτήσης, του' ρθε η έμπνευση να γράψει ένα τραγούδι. Έγραψε λοιπόν τους στίχους σ' ένα χαρτάκι το οποίο έτυχε να' χει μαζί του και μόλις προσγειώθηκε το αεροπλάνο στο Ελληνικό, κατέβηκε και βγήκε απ το αεροδρόμιο, συναντήθηκε με το Ζαμπέτα και του έδωσε το τραγούδι το οποίο είχε γράψει να το μελοποιήσει. Ο Ζαμπέτας ήθελε 
ο ερμηνευτής του τραγουδιού να ήταν ο Κώστας Χατζής όμως ο Ηλιόπουλος του είπε πως αυτό το τραγούδι θα έκανε μεγαλύτερη επιτυχία αν το ερμήνευε ο Δημήτρης Μητροπάνος κι ο Ζαμπέτας τελικά συμφώνησε. Έτσι το τραγούδι το ερμήνευσε ο Μητροπάνος κι η επιτυχία που έκανε ήταν τεράστια. Το τραγούδι ηχογραφήθηκε το 1967 σε δίσκο 45 στροφών, με το τραγούδι **Μεταξουργείο** στην άλλη πλευρά, του οποίου η μουσική ανήκει στο Ζαμπέτα αλλά οι στίχοι του στο στιχουργό Δημήτρη Χριστοδούλου.

Κατηγορία:Τραγούδια του 1967
Κατηγορία:Τραγούδια του Γιώργου Ζαμπέτα
Ινστιτούτο Ραμόν Λιουλ

Το **Ινστιτούτο Ραμόν Λιουλ** (καταλανικά: *Institut Ramon Llull*, γνωστό και με τα αρχικά *IRL*) είναι οργανισμός που έχει ως σκοπό την προώθηση της γλώσσας και κουλτούρας της Καταλονίας στον κόσμο. Εξαρτάται νομικά από τη Ζενεραλιτάτ της Καταλονίας και το Δημαρχείο της Βαρκελώνης όπου έχει και την έδρα του κι εντάσσεται στο ευρύτερο ομώνυμο ίδρυμα (*Fundació Ramon Llull*) που με έδρα την Ανδόρα ενσωματώνει και τις υπόλοιπες καταλανόφωνες περιοχές όπως το Αλγκέρο, την Περιφέρεια των Ανατολικών Πυρηναίων και τη σύμπραξη των Βαλενθιανικών Πόλεων. Έχει τέσσερις έδρες στο εξωτερικό, στο Βερολίνο, το Λονδίνο, το Παρίσι και τη Νέα Υόρκη. Από το 2008 το Δίκτυο Μπίβες των καταλανόφωνων πανεπιστημίων έχει ενταχθεί στο Ινστιτούτο. 

Φέρει το όνομα του Ραμόν Λιουλ, μαγιορκινού συγγραφέα του 13ου αιώνα, του πρώτου που έγραψε λογοτεχνία στα καταλανικά.

## Παραπομπές


## Εξωτερικοί σύνδεσμοι
* Επίσημη ιστοσελίδα του Ινστιτούτου (στα καταλανικά)

Κατηγορία:Καταλανική Γλώσσα
Κατηγορία:Πολιτισμός στην Ισπανία
Καμινάδα (γλυκό)

Το **τρντέλνικ** (σλοβάκικα: trdelník), ή στα ελληνικά αναφερόμενο ως **καμινάδα** λόγω του σχήματός του, είναι ένα παραδοσιακό σλοβάκικο κέικ και γλύκισμα, με αρχική προέλευση από τη Ρουμανία και συγκεκριμένα την ουγγρόφωνη περιοχή της Τρανσυλβανίας. Είναι επίσης γνωστό στις γαστρονομικές παραδόσεις και άλλων ευρωπαϊκών χωρών, όπως η Ουγγαρία, η Τσεχία και η Αυστρία. Καθώς και ως Μπεζές την Τουρκία. Φτιάχνεται από ζύμη που της έχει δοθεί σχήμα κυλίνδρου με το τύλιγμά της γύρω από έναν πάσσαλο, επάνω στον οποίο ψήνεται και ύστερα πασπαλίζεται με μείγμα καρυδιών και ζάχαρη. Στις μέρες μας, το τρντέλνικ έχει γίνει διάσημο ανάμεσα στους τουρίστες που επισκέπτονται τη Σλοβακία και την Τσεχία.

Το σκαλίκι τρντέλνικ (σλοβακικά: Skalický trdelník) καταχωρήθηκε τον Δεκέμβριο του 2007 ως προϊόν Π.Γ.Ε. (Προστατευόμενης Γεωγραφικής Ένδειξης) στην Ευρωπαϊκή Ένωση. Η αίτηση καταχώρησης με τη λεπτομερή περιγραφή του προϊόντος δημοσιεύθηκε τον Απρίλιο του 2007 στην Επίσημη Εφημερίδα της Ευρωπαϊκής Ένωσης.

## ''Σκαλίκι Τρντέλνικ''

Η παραγωγή του *τρντέλνικ* έχει μακρόχρονη παράδοση στην πόλη Σκαλίτσα (Skalica) της Σλοβακίας, κοντά στα σύνορα με την Τσεχία. Η αυθεντική συνταγή ήρθε στη Σκαλίκα στα τέλη του 18ου αιώνα από έναν μάγειρα του Γιόζεφ Γκβάντανι, ενός Ούγγρου αποστρατευμένου στρατηγού. Μετέπειτα, η αυθεντική συνταγή βελτιώθηκε από τους κατοίκους της πόλης έως ότου πήρε την τελική σημερινή μορφή της, γνωστή ως *σκαλίκι τρντέλνικ*.

Η κοινότητα *Σκάλικι Τρντέλνικ* δημιουργήθηκε στα τέλη του 2004 με στόχο να διατηρήσει την παράδοση της αυθεντικής παραγωγής του *τρντέλνικ*, που γίνεται με ψήσιμο σε ανοιχτή φωτιά. Η σλοβάκικη ονομασία «trdelník» προέρχεται από τη λέξη «trdlo», που είναι ο ξύλινος πάσσαλος στο οποίο τυλίγεται η ζύμη για να πάρει το κυλινδρικό σχήμα της και να ψηθεί.

## Παρόμοια γλυκίσματα

[μικρογραφία|Τρντέλνικ που ψήνονται στο [Πράγα.]]
*  – Γνωστό ως *Προύγκελκραπφεν* (Prügelkrapfen).
*  – Τη δεκαετία του 2000 έγινε δημοφιλής η πώλησή του από κιόσκια με την ονομασία *τρντέλνικ* (trdelník).
*  – Γνωστό ως *[[Μπάουμκουχεν]]* (Baumkuchen).
*  – Γνωστό ως *Μπάαμκουχ* (Baamkuch), έχει γίνει παραδοσιακό πιάτο που σερβίρεται κυρίως σε ειδικές περιστάσεις, όπως γάμους.
*  – Το *[[σένκατς]]* (Sękacz) είναι ένα παρόμοιο γλυκό που επίσης μαγειρεύεται τυλιγμένο σε πάσσαλο, συνήθως σε ανοιχτή φωτιά.
*  – Γνωστό ως *[[σαακότις]]* (Šakotis) ή *ράγκουολις* (Raguolis).
*  – *[[Σπέτεκακα]]* (Spettekaka) καταχωρημένο ως Προστατευόμενης Γεωγραφικής Ένδειξης από την ΕΕ.
*  – *[[Κοζονάκ σεκουιέσκ]]* παρόμοιο κέικ που ψήνεται σε πάσσαλο.
*  – *[[Κούρτουσκαλατς]]* το ίδιο με το *Κοζονάκ σεκουιέσκ*.
*  – *Σκαλίκι Τρντέλνικ* (Skalický trdelník), προϊόν Π.Γ.Ε. καταχωρημένο από την ΕΕ.
*  – Γνωστό ως *μακαρά*.
*  – Γνωστό ως *κυορτούς*.

## Παραπομπές

## Εξωτερικοί σύνδεσμοι

* Ιστορία του ''τρντέλνικ''
* Ιστοσελίδα συνταγών και φούρνων για τέτοιου είδους γλυκίσματα.

Κατηγορία:Ουγγρική κουζίνα
Κατηγορία:Σλοβάκικη κουζίνα
Κατηγορία:Τσέχικη κουζίνα
Κατηγορία:Ρουμάνικη κουζίνα
Μεξικάνικη αντιλοκάπρα

Η **μεξικάνικη αντιλοκάπρα** (*Antilocapra americana mexicana*) είναι ένα υποείδος της αντιλοκάπρας και είναι ιθαγενές ζώο του Μεξικού και των Η.Π.Α.
Επαρχία Παφλαγονίας

Η **Επαρχία Παφλαγονίας**  ήταν διοικητική διαίρεση της Ρωμαϊκής αυτοκρατορίας και της πρώιμης Ανατολικής Ρωμαϊκής αυτοκρατορίας στη Μικρά Ασία. 

Η επαρχία δημιουργήθηκε με τις μεταρρυθμίσεις του Διοκλητιανού τον 4ο αιώνα και γεωγραφικά καταλάμβανε την ιστορική περιοχή της Παφλαγονίας και εδάφη που αποσπάστηκαν από την Επαρχία Βιθυνίας που προϋπήρχε. Έδρα του διοικητή ήταν η Γάγγρα και διοικητικά ανήκε στην Διοίκηση Ποντικής.

Το 398 αποσπάστηκε τμήμα της και έγινε η νέα Επαρχία Ονωριάδος . Η επαρχία καταργήθηκε τον 7ο αιώνα και τα εδάφη της μοιράστηκαν στα θέματα Oψικίου και Aρμενιάκων και αργότερα στο νέο Θέμα Παφλαγονίας.

Ο Ιεροκλέους στον *[[Συνέκδημος του Ιεροκλή|Συνέκδημο]]* αναφέρει σπουδαιότερες πόλεις της επαρχίας, την Γάγγρα, την Πομπηιόπολις, την Σόρα, την Άμαστρις, την Ιουνόπολις και την Δάδυβρα. Πριν την απόσπαση της Ονωριάδος σημαντκή πόλη ήταν και η Κλαυδιούπολη.

## Παραπομπές


Κατηγορία:Ρωμαϊκές επαρχίες
Κατηγορία:Επαρχίες της Βυζαντινής Αυτοκρατορίας